
Olimpiala Ludi en Rio de Janeiro, 2016 

De Wikipedio 



gastigis l'Olimpiala Ludi. 


L'Olimpiala Ludi en 
Rio de Janeiro, 

2016, od oficale la 

31ma Olimpiala 
Ludi, esas 
internaciona 
plursporta konkurso 
qua eventis en 2016 
en Rio de Janeiro, 
Brazilia. Lore 
unesmafoye 
Sud-Amerikana lando 



L'Olimpiala simbolo. 


La Ludi komencis ye la 5ma di agosto e finis ye la 21ma di agosto 2012. Partoprenis 11,551 atleti^ de 206 
landi e teritorii, ed anke nedependanta esquado, kompozita da atleti qui esis refujinti de militi. Esis 306 
eventi pri 28 sporti. Konkursi pri rugbio* por 7 ludisti e pri golfo inkluzesis unesmafoye en la Ludi. 

Selekto dil urbo 

La kandidatesi dil urbi por gastigar la Ludi oficale prizentesis unesmafoye ye la 16ma di mayo 2007J-l Sep 
urbi - Chicago, Rio de Janeiro, Doha, Tokyo, Baku, Madrid e Praha - prizentis lia kandidatesi ye septembro 
dil sama yaro, e de li quar urbi selektesis por konkursar: Chicago, Madrid, Rio de Janeiro e Tokyo. 

La lasta votado eventis ye la 2ma di oktobro 2009 en Kpbenhavn, Dania, ed IOK tandem anuncis Rio de 
Janeiro kom eventeyo di l'Olimpiala Ludi. 

Kandidata urbi por Olimpiala Ludi 2016 - rezulti: 

Urbo 

Lando 

lma 

votado 

2a 

votado 

3ma 

votado 

Rio de 

Janeiro 

| i [ Brazilia 

26 

46 

66 

Madrid 

Hispania 

28 

29 

32 

Tokyo 

• Japonia 

22 

20 


Chicago 

■sUsa 

18 





Komence recevita entuziasmoze dal populo, la selekto di Rio de 
Janeiro por gastigar la Ludi gradope komencis recevar forta 
kritiki de multa Braziliani, sive pro la granda expensi bezonata 
por plubonigar la substrukturo dil urbo, sive pro desfidi pri 
mizuso di publika kolokajo por finar la labori justatempe, sive 
pro perdo di fido pri la politikistaro. En kelka loki eventis 
protesti dum la transporto di l'olimpiala flamo, e kelkafoye on 
probis extingar la flamo. 


Placo Praga Maua, 2015. 


Rio de Janeiro 
subisis granda 
modifiki en lua 
urbala substrukturo 
pos lua selekteso 
kom eventeyo, 
quala l'inauguro di 
lua triesma lineo di 
metropoliteno*, la 
konstruktadi di 
l'Olimpiala vilajo 

por gastigar l'atleti, di la velodromo, di du nova stadii por teniso 
e por natado, e la restuaro di domajita spaci en lua centro, quala 
la placo Praga Maua, qua recevis la nova Muzeo pri Arto di Rio de Janeiro (MAR), kayo por recevar navi 
kun pasajeri, nova spaci kovrata per arbori e herbi, e moderna tramveturo-lineo qua juntas ol al aeroportuo 
Santos Dumont. Tamen, la diminuteso di 80% de la poluto en la bayo di Guanabara (loko por la konkursi pri 

windsurfe pri diversa klasi di seglobateli) ne eventisj^ e recevis severa kritiki dal sportisti e da lua sportala 
federuri. 


Treno di la "Lineo 4", la 3ma lineo dil 
urbala fervoyo di Rio de Janeiro. 


L'Olimpiala parko en la quartero Barra da 
Tijuca. 





Ultre Maracana, futbal-stadii di plusa kin urbi gastigis la konkursi pri futbalo, sive por viri, sive por mulieri: 
Arena Amazdnia en Manaus; Arena Corinthians en Sao Paulo; Mineirao en Belo Horizonte; stadio Mane 
Garrincha en Brasflia; ed Arena Fonte Nova en Salvador. La partii di futbalo por mulieri komencis ye la 
3ma di agosto e por viri ye la 4ma di agosto, ante l'inauguro-ceremonio. La stadio Engenhao en Rio de 
Janeiro, en la quartero Engenho de Dentro, adaptesis por recevar la konkursi pri atletismo. 


La skandalo pri dopado en la Rusa esquado ante la Ludi 

En 2013 Rusa atletino Yuliya Rusanova recevis 2-yara suspenseso de l'intemaciona konkursi pro l'uzo di 
substanci interdiktita^L Ye la sequanta yaro, el ed elua spozulo Vitaly Stepanov decidis revelar detali pri 
l'uzo di *dopado dal Rusa esquadi. 

Lamine Diack, ex-prezidanto di la Federuro 
Intemaciona pri Atletismo - IAAF. 


Ye la 9ma di 
novembro 2015, 
divulgesis 

323-pagina inquesto 
pri l'uzo di drogi dal 

Rusa atletiJ 4 ] La 
inquesto montris 
quale atleti, 
entrenisti, kelk 
arbitreri, kelka 
personi qui facis la 
testi pri uzo di 

drogi, e mem kelka membri di la Federuro Internaciona pri 
Atletismo - IAAF - rispektive uzis, furnisis, falsigis la kolekto di 
specimeni por testar l'uzo di drogi, falsigis la rezulti di testi ed/od 

omisis la pruvi pri l'uzo di drogi en diversa okazioniJ 4 ! Segun 
l'inquesto, la Ministerio Rusa pri la Sporto "komandis, kontrolis 



e direktis" la falsigo di la rezulti pri l'exameni di urino de l'atleti.^ Ye la lma di novembro 2015 
l'ex-prezidanto de IAAF, Lamine Diack, arestesis e restas sub inquestado pro korupteso e pro pekunio- 


lavadoJ 6 ^ 7 ] Segun l'akuzi, Diack recevis 1,2 milion dolari de la Rusa Federuro pri Atletismo por celar pruvi 
pri dopado di adminime 6 atleti en la yaro 201lJ 6 ] 


Pro la skandalo, komence l'IAAF decidis interdiktar nur l'atletismo Rusa de l'Olimpiala Ludi en Rio de 
Janeiro. Pose la puniso afektis omna Rusa esquadi por omna sportala konkursi J~^ Erste du dii ante 
l'inauguro-ceremonio en Rio de Janeiro, l'Internaciona Olimpiala Komitato - IOK - divulgis la nomi di la 
sportisti Rusa qui povis partoprenar la LudiJ^ Entote 271 sportisti povis konkursar, dum ke 118 interdiktesis 
pro la skandaloJ 8 ! 


Inter l'atleti qui ne recevis la permis-atesto por konkursar esis Yelena Isinbayeva, atletino dufoye premiizita 
per ora medalii por stango-salto, en Athina (2004) e Beijing (2008), ed unfoye premiizita per bronza 
medalio, en London, 2012.^ Ye la 18ma di agosto 2016 Isinbayeva elektesis membro di la komitato di atleti 
dal Internaciona Olimpiala KomitatoJ E1 decidis aceptar la nomineso, quankam el forte kritikis la decido 
da IOK ne permisir el partoprenar la Ludi, ed el anuncis elua retreto de la partopreni kom atletino lor la 
futura sportala konkursiJ 11 1 


L 1 inauguro-ceremonio 



Desinistre addextre, la kantisti Caetano 
Veloso, Anitta e Gilberto Gil. 


Cirkume 78.000 
personi esis en 
stadio Maracana 
por l'inauguro- 

ceremonioJ 12 ] 
Unesmafoye 
esquado kompozita 
nur per refujant 
atleti - entote 10 
personi - konkursis 
en la Ludi, sub 
l'Olimpiala 



Inauguro-ceremonio dil Olimpiala Ludi en 
Rio de Janeiro. 


FlagoJ Inter la 

37 chefi di stati e guvernerii qui asistis l'inauguro-ceremonio esis Franca Frangois Hollande, Arjentiniana 

Mauricio Macri, Lituaniana Dalia Grybauskaite, Nederlandana rejulo Willem-Alexander e la chefministro 
Mark Rutte, e la chefministro Italiana Matteo RenziJ l4 l 

Por simbolizar la repulso di prejudiki kontre homeosexuah e 
transsexuah, l'organizuro dil evento selektis Lea T., transsexuala 
modelo Braziliana, por duktar la triciklo qua transportis la plako 
kun la nomo di la Brazihana delegitaro J 1 Por portar la 
Braziliana standardo avan la delegitaro selektesis l'atletino Yane 
Marques, serjento de Brazihan armeo, qua ganis bronza medalio 
por moderna pentatlo en London, 2012. 

Gustavo Kuerten, 

Braziliana 
ex-tenisisto trifoye 
championo en 

Wimbledon, eniris la stadio tenante l'olimpiala flamo. Ilu pose 
transdonis ol a Hortencia Marcari, Brazihana ex-basketbahstino, 
qua fine transdonis ol al ex-maratonisto Vanderlei Cordeiro de 
Lima, l'unika Brazihan atleto qua ganis la Medaho Pierre de 
Coubertain. Vanderlei acendis l'Olimpiala Rogo (fakte 
kaldronojJ 16 ] 

Quankam la budjeto por l'inauguro-ceremonio esis nur 10% de 
la budjeto por l'inauguro-ceremonio di 2012 en LondonJ l7 H l8 l 
la spektaklo recevis laudi de l'intemaciona jumalaro. Exemple 
Washington Post, qua dicis ke "adminime dum un nokto, Rio de Janeiro montris lo maxim bona quon ol 
facas, to esas: festi". Ultre la historio di la rasi e populi quin formacis la Braziliana populo, la precipua temo 
di la ceremonio esis la protektado dil *ambiento. La mesajo esis: "avancigar la paco en la mondo esas la 
bazo dil Olimpial idealo, e nune on bezonas anke urjante avancigar la paco kun nia planeto" Por 
simbolizar l'ambientala* sucio, mem l'Olimpiala kaldrono projetesis por emisar poka karbobioxo. 

Kelka eventi e rezulti 




Aquala sporti 


Por la konkursi pri natado konstmktesis provizora Stadio 
Ohmpiala por Aquala Sporti en la quartero Barra da Tijuca, dum 
ke la 10-kilometra aquala maratono eventis en la maro e finis an 
la fortuo di Copacabana. Eventis konkursi pri 35 sporto-speci, 
de qui Usa ganis l'ora medaho pri 16, Austraha ed Hungaria 
ganis 3 ora single, Japonia e Nederlando ganis du ora single, ed 
Unionita Rejio, Populala Republiko di Chinia, Kanada, Itaha, 
Suedia, Dania, Hispania, Kazakstan e Singapur ganis 1 ora 
single. 



Dum la Ludi, Usana natisto Michael Phelps ganis entote 6 Olimpiala Stadio por Aquala Sporti, en 

Ohmpiala medahi, de qui 5 ora e 1 arjenta. Dum lua kariero, ilu Barra da Tijuca. 
ganis 28 olimpiala medahi en quar Olimpiala Ludi, de qui 23 ora 
e 3 arjenta, e divenis la maxim premiizita atleto dum la historio dil Ohmpiala Ludi. En Rio de Janeiro ilu 


ganis l'unesma ora pos helpar Usana esquado en la 4xl00-metra relaya natado libera-stila por viriJ- (, l La 

duesma ganesis por 200-metra natado papiliono-stilaj- 1 1 dum ke la triesma ganesis por la 4x200-metra 
relaya natado hbera-stila. 

La 4ma medalio ganita da Michael Phelps en Rio de Janeiro esis 
arjenta, por 100-metra natado papiliono-stilal --1 kun altra du 
atleti: Chad le Clos e Laszlo CsehJ--l En la sama konkurso, 
Joseph Schooling de Singapur ganis la oraJ--l Phelps ganis ora 
anke por la 200-metra natado libera-stila, e por la 4xl00-metra 
natado libera-stila. 


Anke pri natado por viri, Japoniana Kosuke Hagino ganis l'ora 
medalio por la 400-metra natado mixita-stilaJ-^ Usana Ryan 
Murphy ganis l'ora por la 100-metra dorso-natadoJ- 4 ! 


Pri natado por 
muheri, Hungara 
Katinka Hosszu 
ganis 4 Olimpiala 
medalii, de qui 3 ora ed 1 arjenta. Lua unesma ora medalio en 

Rio de Janeiro esis por la 400-metra natado mixita-stilaJ- 4 ! 
Hosszu ganis ora medalio anke por la 100-metra dorso- 

natadoj 25 ! e por la 200-metra natado mixita-stila. E1 ganis 
l'arjenta pri la 200-metra dorso-natado. 


La premiiziti Michael Phelps (ora), 
Japoniana Masato Sakai (arjenta) e Hungara 
Tamas Kenderesi (bronza) por la 200-metra 
natado papiliono-stila. 



Katinka Hosszu 


Sueda Sarah Sjostrom ganis 
lua unesma ora medalio en 

l'Olimpiala Ludi, e ruptis la rekordo mondala por la 100-metra natado 


papihono-stila por mulieriJ- 6 ] Altra Ohmpiala rekordo ruptesis da Dana 
natistino Pernille Blume, por la 50-metra natado hbera-stila por 
mulieriJ 27 ] 


Sarah Sjostrom 


La konkursi pri plunjado por muheri e por viri, pri sinkronigata natado 
(nur por muheri) e pri aquala poloo* eventis en la stadio por aquala 
sporti Maria Lenk, anke en Barra da Tijuca. Populala Republiko di 
Chinia ganis 6 ek la 7 ora medahi di la konkursi pri plunjado, ed anke du arjenta por muheri ed 1 bronza por 
viri. Pri sinkronigata natado, Rusia ganis l'ora medaho, Populala Republiko di Chinia ganis l'arjenta e Japonia 
ganis la bronza. 


Pri aquala poloo* por viri, Serbia vinkis Kroatia en la finala partio e ganis l'ora medalioJ 28 ] Italia ganis la 
bronza pos vinkar Montenegro. 


Atletismo 




La peninsuleto Pontal, loko por la 
starto dil konkursi pri atletala marcho. 


La maxim multa 
konkursi pri atletismo 
eventis en la stadio Joao 
Havelange, anke 
konocota kom 
Engenhao, en la 
quartero Engenho de 
Dentro, en la norda 
parto dil urbo. La stadio 
Joao Havelange 
inauguresis en 2007 por 
la Tot-Amerika Ludi ed 

uzesis precipue por futbalo-konkursi ante adaptesar por atletismo-konkursi. L'unika konkursi qui ne eventis 
en Engenhao esis la maratoni por mulieri e por viri, qua komencis e finis en la Sambddromo pos parkurir la 
stradi dil centro di Rio de Janeiro; e la konkursi pri atletala marcho, qua komencis en la peninsuleto Pontal e 
parkuris stradi en la quarteri Barra da Tijuca e Recreio dos Bandeirantes, til arivar en placo Tim Maia. 

Pri la 10.000-metra kurado por mulieri Etiopiana Almaz Ayana 
ganis l'ora medalio e ruptis la mondala rekordo pri ta 

konkursoJ-^l Keniana Vivian Jepkemoi Cheruiyot ganis 
l'arjenta, ed altra Etiopiano, Tirunesh Dibaba, ganis la 
bronzaJ 2 ^] Pri la 5.000-metra kurado por muheri, unesmafoye 
Kenia ganis l'ora e l'arjenta en la sama konkurso, rispektive 
Vivian Cheruiyot e Hehen Onsando Obiri, dum ke Etiopiana 
Almaz Ayana ganis la bronzaJ 3 ™ 

Usain Bolt de 
Jamaika ganis lua 
triesma ora medali 
pri 100-metra 
kurado por viri. 

Usana Justin Gathn 

ganis l'arjenta e Kanadana Andre De Grasse ganis la bronzaJ 31 1 
Bolt konkursis anke por la 200-metra kurado e por la 
4xl00-metra relayo-kurado e ganis plusa 2 ora medalU. Por la 
200-metra kurado, Kanadana Andre De Grasse ganis l'arjenta e 
Cristophe Lemaitre de Francia ganis la bronzaJ 3 -! Por la 
4xl00-metra kurado, la Jamaikana esquado ganis l'ora, la 
Japoniana esquado astonante arivis duesma-range e ganis 
triesma-range, pro eroro dum pasigar la bastoneto a Justin Gatlin 

l'esquado exkluzesis del konkurso, e Kanada ganis la bronzaJ 33 ^ 34 ! 

Pri la 400-metra kurado por viri Wayde van Niekerk de Sudafrika ganis la ora e ruptis la rekordo por ta 
konkursoJ 35 ] Kirani James de Grenada ganis l'arjenta, ed Usana LaShawn Merritt ganis la bronzaJ 35 ! 



l'arjenta, e quankam l'Usana esquado arivis 





Pri la heptatlo (konkurso qua existas nur por mulieri), Belga Nafissatou 
Thiam ganis l'ora medalio, Britaniana Jessica Ennis ganis l'arjenta, e 

Brianne Theisen-Eaton de Kanada ganis la bronzaJ 36 ! 


Nafissatou Thiam 


Pri stango-salto por viri, 

BraziUana Thiago Braz da 
Silva ganis l'ora medalio 
pos saltar 6.03 metri, e 
ruptis rOlimpiala rekordo 
por ica sporto-speco. 

Franca Renaud Lavillenie saltis 5.98 metri e ganis l'arjenta, e 

Sam Kendricks de Usa saltis 5.92 metri e ganis la bronzaJ 37 ! Pri 
la stango-salto por muheri, Greka Ekaterini Stefanidi ganis l'ora 
medalio pos saltar 4.85 metriJ 38 l Sandi Morris de Usa ganis 
l'arjenta, e EUza Mccartney de Nova-Zelando ganis la bronza. 


Thiago Braz da Silva. 


Pri la maratono por mulieri, Jemima Sumgong ganis la ora medaUo por Kenia, Eunice Kirwa - naskinta en 

Kenia ma konkursanta por Bahrein ganis l'arjenta, ed Etiopiana Mare Dibaba ganis la bronzaJ 39 ^ La 
konkurso komencis e finis en Sambodromo, la stadio ube dum la karnavalo eventas paradi di samba-skoh. 

La maratono por viri - la lasta atletismo-konkurso qua eventas dum l'Olimpiala Ludi, komencis sub pluvo. 
Pos 2 hori, 8 minuti e 44 sekundi, Keniana Eliud Kipchoge arivis unesma-range e ganis l'ora medalio. 

Etiopiana Feyisa Lilesa ganis l'arjenta, ed Usana Galen Rupp ganis la bronzaJ 4( l 

Biciklismo 




La centro pri montala biciklismo, en 
Deodoro. 


La konkursi pri 
biciklismo en Rio 
de Janeiro eventis 
en 4 loki: 
L'Olimpiala treko 
por BMX-konkursi 
konstruktita en la 
quartero Deodoro, 
la centro por 
montala biciklismo 
anke en Deodoro, la 
velodromo en 


Velodromo di Barra da Tijuca. 


quartero Barra da Tijuca, e la stradi de fortuo Copacabana til 
quartero Recreio dos Bandeirantes por la konkursi pri biciklismo sur choseo. 


Nederlandana Anna van der Breggen ganis ora medaho pri biciklismo sur choseoj 41 1 pos parkurar 136.9 
kml 4 -l en la stradi di Rio de Janeiro. Emma Johansson de Suedia ganis l'arjenta medalio ed Itahana Elisa 
Longo Borghini ganis la bronza. Greg Van Avermaet, de Belgia, ganis l'ora medaho en la sama kategorio por 
viri.[43][44] 


En l'individuala biciklo-kurado kontre-horloja por muheri, Usana Kristin Armstrong ganis l'ora medalio, Olga 
Zabelinskaya de Rusia ganis l'arjenta, e Anna van der Breggen ganis la bronza por la sama konkursoJ 45 ] En 
la simila konkurso por viri, Suisa Fabian CanceUara ganis la oraJ 46 ! 


Sporta pafado 




La konkursi pri sporta pafado eventis en la Nacionala Centro 
por (Sporta) Pafado, konocata anke kom Ohmpiala Centro por 
(Sporta) Pafado, inaugurita en 2007 en quartero Deodoro, 
proxim la geografiala centro di Rio de Janeiro. 


Dedextre adsinistre: Pang Wei, Hoang Xuan 
Vinh e Felipe Almeida Wu. 


Pri la 10-metra 
sporta pafado kun 
pistolo per 
kompresita aero por 
viri, Vietnamana 
Hoang Xuan Vinh 
ganis l'ora medaho, 

Brazihana Fehpe 
Almeida Wu ganis l'arjenta, e Pang Wei de Populala Republiko 
di Chinia ganis la bronza. Duesma-foye en la historio di la Ludi 
Braziha ganis medaho pri sporta pafado - l'unesma esis en 


L Olimpiala Centro por (Sporta) Pafado, en 
Deodoro. 


1 920 .[ 47 1 En la konkurso por mulieri por la sama sporto-speco, 
Mengxue Zhang de Populala Republiko di Chinia ganis la ora medalio, Vitalina Batsarashkina de Rusia ganis 
l'arjenta, e Anna Korakaki de Grekia ganis la bronzaJ 48 ! 

En la 10-metra pafado per karabino per kompresita aero por viri, Italiana Niccolo Campriani ganis 1'oraJ 49 ! 

Kuwaitana sporto-pafisto Fehaid Al-Deehani ganis l'ora medalio por pafado per eskopeto. Tamen, ilu ne 
konkursis por Kuwait, pro ke ta lando exkluzesis de la Ludi dal Internaciona Olimpiala KomitatoJ 50 ] Vice, 
ilu konkursis kom "nedependanta sportisto" sen portar flago, pro ne aceptir konkursar sub l'Olimpiala Flago. 
Al-Deehani ganis l'unika du (bronza) medahi de la historio di Kuwait en l'Olimpiala Ludi, ed en 2016 ilu 
ganis la ora, kom nedependanta atleto. 

Altra Kuwaitana sportisto qua konkursis kom nedependanta en Rio esis AbduUah Al-Rashidi, qua ganis la 
bronza medalio pri pafado skeet (kontre ceramika pladi). Al-Rashidi konkursis kontre Itahana Gabriele 
Rossetti, qua ganis l'ora medalio, e kontre Marcus Svensson de Suedia, qua ganis l'arjenta pri la sama sporto- 
speco. 

Altra sporti 

■ Paula Pareto ganis l'unesma ora medalio pri judoo* por 
Arjentinia, en la kategorio sub 48 kg por mulieriJ 51 1 En la 
kategorio sub 52 kg por mulieri, Majlinda Kelmendi ganis 

l'unesma ora medalio por KosovoJ 52 ! En la kategorio sub 57 kg 
por mulieri Rafaela Lopes Silva ganis l'unesma ora medalio por 
Brazilia en la LudiJ 53 ! 

■ Nur du dU pos recevar liberigo de Internaciona Olimpiala 
Komitato por konkursar, Rusa judoisto Beslan Mudranov ganis 
ora medalio en la kategorio sub 60 kg, pos vinkar Yeldos Smetov 

per wazar/J 54 ] En la kategorio sub 66 kg por viri, Fabio Basile 
ganis ora medalio por ItaUa. En la kategorio super 100 kg por viri, 

Franca judoisto Teddy Riner ganis lua duesma ora medalio - 

l'unesma esis en LondonJ 55 ] 

■ Hungara Emese Szasz ganis ora medaUo pri skermo per espado por mulieriJ 56 ] Italiana Daniele 

Garozzo ganis ora medaUo por skermo per floreto por viriJ 57 ^ 

■ Skermistino Usana Ibtihaj Muhammad divenis l'unesma sportistino de lua lando qua konkursis kun 

hijab (Mohamedana velo uzata por mulieri) sur elua kapoJ 58 ^ E1 ganis la bronza medalio pri 
skerm-arto per sabro por esquado hominala, ed elua partopreno divenis simbolo pri la lukto kontre la 

prejudiko religiala en UsaJ 59 ^ Pri la sama konkurso, Rusian esquado ganis la ora ed Ukrainana 
esquado ganis l'arjenta. 

■ Pri halterlevo por viri, Chiniana Long Qingquan ganis l'ora medalio 

/ 

pri la kategorio sub 56 kg. Pri la kategorio sub 69 kg por viri, Oscar 
Albeiro Figueroa ganis l'unesma ora medalio por Kolumbia en la 

LudiJ 60 ! Por mulieri, Sopita Tanasan de Tailando ganis l'ora medalio 
por la kategorio sub 48 kg. 

■ La hominala esquado di AustraUa ganis ora medalio pri rugbio* por 7 
ludisti. Nova-Zelando recevis l'arjenta e Kanada recevis la 

bronzaJ 6 '] 

■ Pri rugbio* por 7 ludisti por viri, Fidji ganis lua unesma medalio en la 
historio di la Ludi: la oraJ 62 ^ Unionita Rejio ganis l'arjenta e 
Sudafrika ganis la bronzaJ 63 ! 

■ Pri golfo por mulieri, Inbee Park de Sud-Korea ganis l'ora 

medalioj 64 ] Lydia Ko de Nova-Zelando ganis l'arjenta e Chiniana 
Shanshan Feng ganis la bronza. 

■ Pri kavalk-arto individuala por viri, Germana Michael Jung ganis l'ora, Franca Astier Nicolas ganis 

l'arjenta ed Usana Phillip Dutton ganis la bronzaJ 65 ! En kavalk-arto por esquado mixita, Francia ganis 

la oraj 66 ] e Germania, kun la partopreno di Jung, 1'arjentaJ 66 ] 

■ Pri taekwondo, kategorio sub 57 kg por mulieri, 

Britaniana Jade Jones ganis l'ora medalio pos vinkar 
Hispana Eva Calvo Gomez. Egiptiana Hedaya Malak ed 

Iranana Kimia Alizadeh egaleskis e ganis la bronzaJ 67 ! 

■ Pri teniso por viri, Andy Murray de l'Unionita Rejio ganis 
la ora, Juan Martin Del Potro de Arjentinia ganis l'argenta 

e Kei Nishikori de Japonia ganis la bronza^ 68 ] pos vinkar 

Rafael Nadal, qua finis quaresma-rangeJ 69 ] La mondala 
teniso-stelo, Novak Djokovic, vinkesis ed eliminesis da 
Del Potro ja dum l'unesma fazo. 

■ Pri la teniso por mulieri Portorikana Monica Puig ganis la 
ora, Germana Angelique Kerber ganis l'arjenta e Petra 

Kvitova de Chekia ganis la bronzaJ 76 ! La mondala 
teniso-stelo Serena Williams de Usa vinkesis da Ukrainana Elina Svitolina en partio por singla ludisti, 
ed vinkesis anke en partio por du ludisti, ed eliminesis. 

■ Pri boxo en la kategorio sub 91 kg por viri, Evgeny Tishchenko ganis l'ora medaho, Vassihy Levit de 
Kazakstan ganis l'arjenta, e du atleti (Rustam Tulaganov de Uzbekistan, e Erislandy Savon de Kuba) 
ganis la bronzaJ 71 I 

■ Sebastian Brendel de Germania, Isaquias Queiroz dos Santos de Brazilia, e Serghei Tarnovschi de 
Moldavia ganis rispektive la ora, l'arjenta e la bronza medahi por kanoo-sporto klaso Cl, 

1000-metraJ 7 -l La duo Germana Sebastian Brendel e Jan Vandrey ganis l'ora medalio anke por 
kanoo-sporto por du ludisti (1000-metra treko, klaso C2), e Brazihani Isaquias Queiroz dos Santos ed 

Erlon Souza ganis l'arjenta, ed Ukrainani Dmytro Ianchuk e Taras Mishchuk ganis la bronzaJ 73 ! 

■ Simone Biles ganis 5 medalh, de qui 4 ora ed 1 bronza, pri 
gimnastiko por mulieriJ 74 ! Usa ganis l'ora medaho anke 
pri gimnastiko por esquadi. 

■ Sud-Korea ganis omna 4 ora medalh por sporta 
ark-pafado: individuala por mulieri, individuala por viri, e 
por esquadi virala e hominala. 

■ Pri badminton por du ludisti, Indonezia ganis l'ora 
medalio, Malaizia ganis l'arjenta e Populala Republiko di 
Chinia ganis la bronza. Pri badminton por mulieri (singla 
ludisto) Hispana Carolina Marin ganis l'ora, Indiana 
Pusarla Venkata Sindhu ganis l'arjenta, e Nozomi Okuhara 

de Japonia ganis la bronzaJ 75 ! 

■ Populala Republiko di Chinia ganis omna 4 ora medalh 
por tabloteniso: individuala por muheri, individuala por viri, e por esquadi virala e hominala, ed anke 

du arjentaJ 76 ] 

■ Pri futbalo por mulieri, Germana esquado ganis l'ora medalio, Sueda ganis l'arjenta, e Kanadana ganis 
la bronza. Pri futbalo por viri, Brazilia ganis l'ora, Germania l'arjenta e Nigeria la bronzaJ 77 ] 

■ Pri volebalo por viri, Braziha vinkis Itaha per 3x0 e ganis l'ora medalioJ 78 ! Usa vinkis Rusia e ganis la 
bronza. Pri volebalo por muheri Populala Republiko di Chinia vinkis Serbia e ganis l'ora medalioj 79 ! 
ed Usa ganis la bronzaJ 80 ! Pri plajo-volebalo por viri, Alison Cerutti e Bruno Oscar Schmidt de 

Braziha ganis l'ora medalio pos vinkar l'Itahani Daniele Lupo e Paolo NicolaiJ 81 1 Pri plajo-volebalo 
por mulieri, Germana duo Laura Ludwig e Kira Walkenhorst vinkis la finala partio kontre Braziliani 

Agatha Bednarczuk e Barbara Seixas e ganis l'ora medalioJ 8 -! La bronza ganesis dal Usani April Ross 
e Kerri Walsh Jennings. 

■ Pri basketbalo por viri, Usa vinkis Serbia e ganis l'ora medalkJ 83 ], e Hispania vinkis Australia per 



Usana esquado pri Olimpiala gimnastiko 
por mulieri. Sinistre, Simone Biles. 



Dedextre adsinistre: Hedaya Malak, Kimia 
Alizadeh, Jade Jones ed Eva Calvo Gomez 

l-punta difero (89 kontre 88) e ganis la bronzaJ 84 ! Pri 
basketbalo por mulieri Usa ganis l'ora medalio pos vinkar 

HispaniaJ 85 ] Serbia ganis la bronza. 

■ Pri handbalo por mulieri, Rusia vinkis Francia en la finala 

partio e ganis l'ora medalioJ 86 ] Nederlando vinkis 
Norvegia e ganis la bronza. Pri handbalo por viri, Dania 

vinkis Francia e ganis l'ora medalioJ 87 ! Germania ganis la 
bronza, pos vinkar Polonia per 31x25J 88 l 

Klozo-ceremonio 



Brazilian esquado pri volebalo, pos recevar 
l'ora medalio. 


La klozo-ceremonio eventis en la stadio Maracand de la 20:00 


kloki til la 22:50 kloki (UTC-3) ye la 21ma di agosto 2016 J 89 ] Eventis kulturala prizentadi de Brazilia e de 
Japonia, pro l'eventeyo por la sequanta Olimpiala Ludi esor Tokyo. 


Medalii ganita 


Yen la listo di landi qui recevis adminime 1 bronza medalio en 
Rio de Janeiro en 2016. Entote, 87 landi o esquadi ganis 
adminime 1 bronza medalioJ 90 ] 


^ * ( 

^0*+- —^ --- '* Af.Jl 

Mf* S 1 

^ m 

w ' '■* V J 44 r 1,»^ 


Loki en Rio de Janeiro ube eventis la 

diversa Olimpiala konkursi. 



Treko por la biciklo-konkurso kontre- 
horloja. 

# 

Lando 

Ora 

Arjenta 

Bronza 

Entote 

1 


Usa 

46 

37 

38 

121 

2 

Rej: 

Unionita 

io 

27 

23 

17 

67 

3 

m PR Chinia 

26 

18 

26 

70 

4 

BS 

Rusia 

19 

18 

19 

56 

5 


Germania 

17 

10 

15 

42 

6 

*] 

Japonia 

12 

8 

21 

41 

7 

| Francia 

10 

18 

14 

42 

8 

v 

Sud-Korea 

9 

3 

9 

21 

9 

| Italia 

8 

12 

8 

28 

10 

igj Australia 

8 

11 

10 

29 

11 

Nederlando 

8 

7 

4 

19 

12 

_ 

Hungaria 

8 

3 

4 

15 

13 


Brazilia 

7 

6 

6 

19 

14 


Hispania 

7 

4 

6 

17 

15 

HH Kenia 

6 

6 

1 

13 

16 

► < Jamaika 

6 

3 

2 

11 

17 

zz 

Kroatia 

5 

3 

2 

10 

18 


Kuba 

5 

2 

4 

11 

19 

Nova-Zelando 

4 

9 

5 

18 

20 

|*| Kanada 

4 

3 

15 

22 

21 

Uzbekistan 

4 

2 

7 

13 

22 

Kazakstan 

3 

5 

9 

17 

23 

■ 

Kolumbia 

3 

2 

3 

8 

24 

] Suisia 

3 

2 

2 

7 

25 


Iran 

3 

1 

4 

8 

26 

H -j 

■ ■■ 

Grekia 

3 

1 

2 

6 

27 

■ 

Arjentinia 

3 

1 

- 

4 

28 

um 

■■ 

Dania 

2 

6 

7 

15 

29 

■ 

Suedia 

2 

6 

3 

11 

30 

►z 

Sudafrika 

2 

6 

2 

10 

31 

m 

Ukraina 

2 

5 

4 

11 

32 


Serbia 

2 

4 

2 

8 

33 


Polonia 

2 

3 

6 

11 




Hiso dil Olimpiala Standardo dum 
l'inauguro-ceremonio. 



Usana delegaciono dum l'inauguro- 
ceremonio. 



Andy Murray portas la Britaniana standardo 
dum l'inauguro-ceremonio. 

34 

Nord-Korea 

2 

3 

2 

7 

35 

11 Belgia 

2 

2 

2 

6 

35 

= 

Tailando 

2 

2 

2 

6 

37 


Slovakia 

2 

2 

- 

4 

38 

-rtf 

Gruzia 

2 

1 

4 

7 

39 

Azerbaijan 

1 

7 

10 

18 

40 

Bielorusia 

1 

4 

4 

9 

41 

CT Turkia 

1 

3 

4 

8 

42 

m 

Armenia 

1 

3 

- 

4 

43 


Chekia 

1 

2 

7 

10 

44 


Etiopia 

1 

2 

5 

8 

45 


Slovenia 

1 

2 

1 

4 

46 

— 

Indonezia 

1 

2 

- 

3 

47 

| Rumania 

1 

1 

3 

5 

48 

| Bahrain 

1 

1 

- 

2 

48 

Vietnam 

1 

1 

- 

2 

50 

Taiwan 

1 

- 

2 

3 

51 

Sen 

patrio*^ 50 ] 

1 

- 

1 

2 

51 

► 

Bahama 

1 

- 

1 

2 

51 

Ivora 

Rivo 

1 

- 

1 

2 

54 

— 

Singapur 

1 

- 

- 

1 

54 


Fidji 

1 

- 

- 

1 

54 

E 

Jordania 

1 

- 

- 

1 

54 

Kosovo 

1 

- 

- 

1 

54 

SE 

Porto-Riko 

1 

- 

- 

1 

54 


Tajikistan 

1 

- 

- 

1 

60 


Malaizia 

- 

4 

1 

5 

61 

| >| Mexikia 

- 

3 

2 

5 

62 

1 

Aljeria 

- 

2 

- 

2 

62 

Irlando 

- 

2 

- 

2 

64 

■ 

Lituania 

- 

1 

3 

4 

65 


Bulgaria 

- 

1 

2 

3 

65 

u 

Venezuela 

- 

1 

2 

3 

67 


India 

- 

1 

1 

2 



Atleti de Kazakstan paradas dum l'inauguro- 
ceremonio. 



La delegaciono di Mongolia dum 
l'inauguro-ceremonio. 



Premio-ceremonio pri judoo* por viri, 
kategorio super 100 kg. Dedextre adsinistre: 
Israelana Or Sasson, Braziliana Rafael 
Carlos da Silva, Franca Teddy Riner e 
Japoniana Hisayoshi Harasawa. 

67 

□ 1 Mongolia 

- 

1 

1 

2 

69 

TT Burundi 

- 

1 

- 

1 

69 

3 

■ Filipini 

- 

1 

- 

1 

69 

E 

Grenada 

- 

1 

- 

1 

69 

1 Nijer 

- 

1 

- 

1 

69 

□ 

■ Katar 

- 

1 

- 

1 

74 

m 

| Norvegia 

- 

- 

4 

4 

75 

Egiptia 

- 

- 

3 

3 

75 

C 

J Tunizia 

- 

- 

3 

3 

77 

Israel 

- 

- 

2 

2 

78 

“ Austria 

- 

- 

1 

1 

78 

Dominikana 

Republiko 

- 

- 

1 

1 

78 

■ 

— Estonia 

- 

- 

1 

1 

78 

-1 

— Finlando 

- 

- 

1 

1 

78 

| Maroko 

- 

- 

1 

1 

78 

|e| Moldova 

- 

- 

1 

1 

78 

■ ■ Nigeria 

- 

- 

1 

1 

78 

0| Portugal 

- 

- 

1 

1 

78 

0 Trinidad e 
Tobago 

- 

- 

1 

1 

78 

Unionita 
Araba Emirati 

- 

- 

1 

1 



Desinistre addextre: Franca Sofiane Oumiha 
(arjenta) Braziliana Robson Conceigao 

s 

(ora), Kubana Lazaro Alvarez EStrada e 
Mongoliana Dorjnyambuugiin Otgondalai 
(bronza), premiizita pri boxo por kategorio 
til 60 kg por viri. 

Aviono F-5EM de Brazilian Aer-Armeo 
dum entreno pri intercepto e defenso ante 
l'inauguro di la Ludi. 

